Descartes

**Descartes** és el novè episodi de la Segona Temporada de Merlí i el vint-i-dosè de la sèrie.

Cinc alumnes són castigats a l'aula tota la tarda, però el Merlí els pren els mòbils i els posa deures. La Coralina dirigeix el claustre de professors, i vol saber quin problema té el Millán.

## Sinopsi

    El matí del Gerard no comença massa bé, ja que culpa a la seva mare d’haver descobert la veritat de l’Oksana i els seus companys li prenen el pèl pel fet de que l’Oksana és mare. Quan el Gerard marxa, l’Iván, el Pol i el Marc decideixen fer-li una broma a la Coralina durant la seva classe. Les noies mentrestant també comenten la maternitat de l’Oksana, fins que ella arriba al patí, i quan tothom calla, l’Oksana s’enfada pel fet de que estiguin parlant tots d’ella. Més tard li explica tota la història al Gerard, que el pare del Nil es va desentendre d’ell i els seus pares van pagar-la perquè s’oblidés d’ell. El Gerard però, segueix enfadat perquè s’ha sentit enganyat tot aquest temps.

 El Merlí entra a classe llegint a Descartes, agafant l’atenció de tots els alumnes a l’instant. Abans de classe, els nois s’han colat al laboratori per robar una aranya per la classe de la Coralina. A la sala de professors, l’Eugeni i la Mireia comenten que aquesta tarda s’han de quedar pel claustre de professors. El Merlí troba l’agenda del Millán a la nevera, fet que fa sospitar a la Coralina. Durant la classe d’Història, l’Iván deixa anar l’aranya mentre la Coralina està explicant una lliçó. L’aranya acaba sota la cadira de la Berta, que al veure-la s’espanta, i amb ella la Tània també, mentre els tres nois no paren de riure. Finalment la Coralina mata l’aranya llençant-li un llibre a sobre. La Coralina porta al seu despatx als 5 implicats en el caos i al Merlí, i decideix castigar als 5 alumnes. Les noies es defensen dient que no han fet res, però la Coralina decideix castigar-les igualment. El seu càstig és quedar-se a l’Institut aquesta tarda. L’Oksana intenta estar amb el Gerard com si no hagués passat res, i li diu que li vol presentar al Nil. Però quan veu que ha d’anar al ginecòleg aquesta tarda, li planteja al Gerard que cuidi ell al Nil. El Merlí li pregunta a la Glòria pel Millán, ja que s’ha preocupat. La Glòria li explica el que passa, i també que la Coralina s’ensuma que alguna cosa passa i que aviat començarà a preguntar.

 Els alumnes comencen el seu càstig a l’aula, quan el Merlí els hi agafa els mòbils, i els hi dona un encàrrec, reflexionar sobre perquè les coses existeixen en comptes de no existir. El claustre també comença amb la Coralina explicant el que ha passat amb l’aranya. Els alumnes comencen a reflexionar sobre la pregunta del Merlí, però no tots. La Berta no vol posar-se a pensar i li pregunta a l’Iván per la seva cicatriu. Això molesta a l’Iván, però el Pol surt en la seva defensa. El Gerard està coneixent al Nil per primer cop, i l’Oksana els deixa sols ja que ha de marxar. Els professors segueixen al claustre, bastant avorrits, i la Coralina explica que la Mireia té un projecte entre mans. La Mireia explica que és una xerrada sobre resolució de conflictes a l’aula, però que necessita a algú que l’ajudi. El Merlí proposa a l’Eugeni i aquest accepta. Els professors fan una pausa, que la Coralina aprofita per emportar-se al Merlí i la Glòria.

    El Pol i l’Iván han sortit al passadís i l’Iván li diu que li sap greu tot el que li va dir el curs passat, ja que li diu que es un bon noi. La Coralina pregunta a la Glòria i al Merlí perquè li estan amagant el què li passa al Millán. Sap el que li està passant, però vol que li expliquin tota la veritat. Un cop li confirmen les seves sospites, els hi diu que parlarà en privat amb el Millán. Els alumnes s’han quedat adormits i només queden desperts la Tània i el Marc. Han començat a donar-li voltes a la pregunta fins que la Tània li confessa al Marc que li agrada. El Marc li diu que ell no sent el mateix, però que li té molt d’apreci, però com a amiga. L’Oliver i el Bruno estan junts a la classe de dansa, quan apareix el Gerard amb el Nil. El Gerard els hi demana si es poden fer càrrec del Nil i l’Oliver accedeix. L’Eugeni i la Mireia han anat al magatzem a per llanternes ja que han saltat els ploms de l’Institut. La Mireia li explica que haurà d’anar de colònies amb els de 4rt d’ESO i que li anirà bé per desconnectar. Mentrestant els alumnes gaudeixen del monòleg que el Marc havia preparat per la seva classe de teatre a la que ha hagut de faltar pel càstig, i tots es queden al·lucinant del seu talent. Acte seguit el Marc els hi proposa sortir de l’aula per divertir-se una estona i acaben ballant sota la pluja.

 Els alumnes han encès espelmes i s’han assegut a terra. La Berta explica que no li ha dit res a la seva mare del càstig. El Marc li pregunta pel seu pare, i la Berta li explica que es va inventar que el curs passat li fes mal. Els hi diu que ho va fer perquè es sentia molt sola. El Marc li diu que ell no va mentir quan li va dir que el seu pare el va pegar quan li van robar la play. El Pol diu que el seu pare li fa llàstima perquè està sempre tirat al sofà sense fer res. L’Iván els hi explica que quan era petit li van caure uns vidres a la cara, d’aquí les cicatrius que té. També els hi explica que amb la seva mare sempre n’ha tingut prou, i que mai li fallarà. El Pol anima a la Tània a explicar alguna cosa seva, però la Tània no vol parlar i marxa plorant. El Pol va darrere seu fins al lavabo. La Tània li explica que està enamorada del Marc, però que no és correspost. La Tània li demana que no ho expliqui a ningú i el Pol li confessa que està embolicat amb la mare de l’Iván, i li diu que creu que s’està equivocant. Els dos finalment tornen a l’aula sense saber que la Coralina ha sigut testimoni de les seves confessions en secret.

 El Bruno i l’Oliver estan cuidant al Nil i es pregunten si el Nil serà gai o no. El Bruno diu que això amb el temps es va decidint. El Bruno li explica que troba a faltar al Nicola. L’Oliver li diu que deu ser dur, ja que ha de ser fidel, al que el Bruno li fa entendre que no ho ha sigut. L’Oliver li pregunta amb qui ha sigut, però el Bruno li diu que no ha sigut amb ningú de l’Institut. El Millán ha arribat a l’Institut i està parlant amb la Coralina. Ell li diu que vol continuar donant classe, però la Coralina li diu que no sap si pot. Ella li diu que només vol el millor per ell i li explica que la seva mare també li va passar el mateix que li està passant al Millán. La Coralina finalment li recomana estar a prop de la seva família, i el Millán decideix deixar les classes ara que encara ho pot escollir ell.

     Els alumnes han tornat a la pregunta del Merlí. El Pol ha tingut una idea i els hi demana ajuda als companys. L’Oksana ha tornat del metge i li pregunta què tal ha anat la tarda, i el Gerard li diu que tot ha anat bé. Quan l’Oksana marxa, la Gina li torna a dir al Gerard que no està preparat per cuidar al Nil, però el Gerard li diu que si no li agrada s’haurà d’aguantar, ja que ara l’Oksana, el Nil i ell són un pack. El Millán es troba als alumnes buidant la classe i al trobar-se a la Berta, li explica que deixa l’Institut, i li dona les gràcies. Els alumnes han buidat la classe intentant recrear el no res, quan arriba el Merlí i els hi pregunta a quina conclusió han arribat i tots arriben a la seva pròpia conclusió, i al veure’ls debatre, el Merlí es sent molt orgullós dels seus alumnes.

## Elenc

* David Solans com Bruno Bergeron
* Carlos Cuevas com Pol Rubio
* Pepa López com Coralina
* Pere Ponce com Eugeni Bosch
* Anna M. Barbany com Carmina Calduch (\*)
* Marta Marco com Gina Castells

(\*) No apareix tot i sortir als crèdits

* Merlí Bergeron
* Bruno Bergeron
* Pol Rubio
* Coralina
* Eugeni Bosch
* Gina Castells
* Berta Prats
* Joan Capdevila
* Tània Illa
* Mònica de Villamore
* Gerard Piguillem
* Marc Vilaseca
* Oksana Casanoves
* Oliver Grau
* Iván Blasco
* Mireia
* Elisenda
* Glòria
* Manel Millán
1/19 | Personatges Secundaris* Candela Antón com Berta Prats
* Albert Baró com Joan Capdevila
* Elisabet Casanovas com Tània Illa
* Júlia Creus com Mònica de Villamore
* Marcos Franz com Gerard Piguillem
* Adrian Grösser com Marc Vilaseca
* Laia Manzanares com Oksana Casanoves
* Iñaki Mur com Oliver Grau
* Pau Poch com Iván Blasco

Personatges Menors* Patricia Bargalló com Mireia
* Sandra Monclús com Elisenda
* Assun Planas com Glòria
* Ferran Rañé com Manel Millán

## Continuïtat

* L'Institut descobreix que la Oksana es mare.
* La Tània li revela al Marc que està enamorada d'ell.
* La Berta revela que es va inventar que el seu pare li havia fet mal durant Schopenhauer.
* La Coralina descobreix que el Pol està embolicat amb la Miríam, així com que el Millán pateix Alzheimer.
* El Manel deixa l'Institut.

## Frases

**Oksana**: Si, tinc un fill, i què?

**Gerard**: (A l'Oksana) Tens un fill. Estic sortint amb una dona.

**Coralina**: Heu robat material del laboratori.
**Merlí**: Si, ells han robat el material, però tu has matat el material.

**Tània**: Estic farta de caure bé, jo el que vull és que s’enamorin de mi i follar.

**Merlí**: A veure, perles: doneu-me els mòbils, tablets i tot el que us defineixi com a generació agilipollada.

**Tània**: Què penses que totes les ties ens enamorem de tu?

**Millán**: No vull fer una última classe, sabent que és la última
## Música

* **¿QUÉ SE SIENTE AL SER TAN JOVEN?**, La Casa Azul

Sona mentre els alumnes castigats ballen sota la pluja

## Curiositats

* **René Descartes** va ser un important filòsof racionalista francès del segle xvii, també conegut per les seves obres de matemàtiques i de diferents branques de la ciència.
* L'Anna M. Barbany (Carmina Calduch) apareix en els crèdits tot i no aparèixer en l'episodi.
* La Berta revela que es va inventar que el seu pare li girés el braç, això va passar a Schopenhauer.